Kartali
Kartali (rus. Карталы) – miestas Rusijoje, Čeliabinsko srityje, 169 km į pietus nuo Magnitogorsko; rajono centras. Geležinkelių mazgas (linijos į Čeliabinską, Magnitogorską, Nursultaną, Orską). Maisto, statybinių medžiagų, lengvoji pramonė, geležinkelių aptarnavimas. Veikia krašto muziejus (nuo 1996 m.). 2010 m. 89,5 % miesto gyventojų buvo rusai, 2,7 % – ukrainiečiai, 2,3 % – kazachai, 2,1 % – totoriai.